У време одржавања Бечког конгреса, када је Други српски устанак већ доста напредовао кнез Милош се преко свога пуномоћника Цинцар-Марка Костића обратио се руском императору Александру I за помоћ. Молба Милошева је била услишана, те је руска интервенција много допринела повољном завршетку Другог устанка у установљавању српске аутономије чији је носилац био књаз Милош. Руски посланик барон Строгонов уложио је много труда да би се ствари уредиле у најбољем интересу Срба и њихова поглавара. Из преписке посланикове са Милошем и других докумената види се јасно колико је пажљиво и драгоцено било заузимање Строгонова за Србе. Надаље посредник између руског посланства и Милоша био је Милошев агент Михаило Герман. Познато је, из породичног предања, да је Цинцар-Марко био забележен као представник Србије